Öskudagur er sönn hátíð barnanna . Víðast hvar er gefið frí í skólum , börnin klæða sig í allskyns múnderingar , banka uppá hjá fyrirtækjum og syngja fyrir starfsfólk . Fá nammi eða eitthvað annað í staðinn . Oftast eru fljótsungin lög sungin , einstaka sinnum frumsamin og nú heyrðist jafnvel af 12 ára börnum sem fóru með klámvísur í fyrirtækjum við misjafnar undirtektir , særði blygðunarkennd sumra sem höfðu gleymt því þegar þeir voru börn . Flestir fluttu þó söngtexta ofan beltisstaðar . Sagt er að öskudagur eigi sér átján bræður . Samkvæmt því verður veður svipað og það var síðasta miðvikudag ; kalt en þurrt næsta hálfa mánuðinn . Í Skessuhorni sem kom út í dag er fjöldi mynd frá öskudeginum héðan og þaðan af Vesturlandi . Meðfylgjandi mynd tók Björn Anton Einarsson í Búðardal .